Mikhail Jesin

Mikhail Jesin (russisk: Михаил Есин) (født 1968) er en russisk tidligere skihopper som konkurrerte for Sovjetunionen, SUS og til sist det uavhengige Russland. Han representerte Army Sports Club i Nizjnij Novgorod.

Jesin var på det sovjetiske laget som tok bronsemedaljer i lagkonkurransen i junior-VM i Lake Placid i 1986. Han deltok i verdenscupen i årene 1987-1993, med 44.-plass i 1991/92 som beste sammenlagtplassering. Beste plassering sammenlagt i den tysk-østerrikske hoppuka var 37.-plass i 1992/93. Hans beste plassering i enkeltrenn var 7.-plass i skiflygingsbakken i Harrachov 19. mars 1989.

Han deltok i OL i 1988, 1992 og 1994, med 10.-plass i storbakken i Albertville (Courchevel) i 1992 som beste plassering. Han var med i VM i 1989, 1991, 1993 og 1995, med 12.-plass i storbakken i Lahtis i 1989 som beste individuelle plassering. I det samme mesterskapet var han på det sovjetiske laget som ble nummer 4 i lagkonkurransen. Han ble nummer 13 i VM i skiflyging i Vikersund i 1990.

Mikhail Jesin ble sovjetisk mester i 1989, og russisk mester i 1992, 1993, 1995 og 1996.

 Referanser 

 Kilder 
  Michail Esin – Profil og resultatoversikt hos FIS (ikke fullstendig, besøkt 4. september 2011)
  Mikhail Jessin – Profil og resultatoversikt hos FIS (ikke fullstendig, besøkt 4. september 2011)
 Sports Reference: Mikhail Yesin  (besøkt 4. september 2011)
 Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider
 Fakultet Fizitsjeskoj Kultury: Tramplinisty (russisk, besøkt 15. november 2011)
 Ski jumping and nordic kombination Nizhny Novgorod: Flights ski ikars of Nizhniy Novgorod on championships and international competitions  (maskinoversatt engelsk) (russisk)

 Eksterne lenker 


Kategori:Russiske skihoppere
Kategori:Sovjetiske skihoppere
Kategori:Skihoppere under Vinter-OL 1988
Kategori:Deltakere for Sovjetunionen under Vinter-OL 1988
Kategori:Skihoppere under Vinter-OL 1992
Kategori:Deltakere for SUS under Vinter-OL 1992
Kategori:Skihoppere under Vinter-OL 1994
Kategori:Deltakere for Russland under Vinter-OL 1994
Kategori:Deltakere for Sovjetunionen under Ski-VM 1989
Kategori:Deltakere for Sovjetunionen under Ski-VM 1991
Kategori:Deltakere for Russland under Ski-VM 1993
Kategori:Deltakere for Russland under Ski-VM 1995